
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „Аглая и Бан” ЕООД, гр. Видин на основание Заповед РД-076/10.05.2014 г. на Директора на РИОСВ – Монтана


Извършената на 13.05.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на фирмата е производство на латекс, лепила и фасаген на водна основа и търговия  с бои, лакове и строителни материали.
Съгласно Регл. ЕО №1907/2006 (Регл. REACH) дружеството се явява потребител на химични вещества и смеси, а също така и формулатор. За своето производство използва различни химични вещества. Веществата са с ноепасни свойства. Представени са информационни листи за безопасност, които са изготвени, съгласно Дял ІІ на Регламент ЕО №1907/2006. 
 Продуктите, които произвежда и с които търгува дружеството попадат в обхвата на чл. 3 на  Наредбата за ограничаване на емисиите от ЛОС при употребата на органични разтворители в определени бои, лакове и авторепаратурни продукти. Произведените продукти отговарят на изискванията за етикетиране.
Фирмата изпълнява задълженията си по Наредбата за опаковките и отпадъците от опаковки като участва в колективна система с организация по оползотворяване. От проверката е дадено предписание за изготвяне и представяне на месечни справки-декларации и вътрешно – фирмени спецификации по Наредбата.  

